Folketing
2009-11-11

Tak. Nu går SF's ordfører meget op i, at man som kommunalpolitiker har et godt råderum, har noget at bestemme over, og det er jo bestemt meget centralt. Derfor er det også godt, at man kan henvise til mange af de undersøgelser og rapporter, der allerede er lavet, og sige, at der faktisk aldrig har været så meget at være kommunalpolitiker for, som der netop nu er. Lige præcis derfor er det jo også underligt – når man faktisk har meget at tage sig til – at det så viser sig, når man skal til at skrive valgprogrammerne, at det er LO, der får lov til at bestemme indholdet. Jeg vil gerne spørge SF's kommunalordfører: Hvordan har man det egentlig med, at man kan se eksempler f.eks. fra Odense, hvor det er, at politikere f.eks. fra Enhedslisten går ud og siger, at det er LO, der skal have æren for det, der nu er sat op? Hvordan har SF det med helt centralistiske programmer, som man kan køre med over hele landet?